**REPUBLIKA HRVATSKA**

**KOPRIVNIČKO-KRIŽEVAČKA ŽUPANIJA**

**DJEČJI VRTIĆ KRIŽEVCI**

**MATIJE GUPCA 52**

**Križevci, 04.04.2022.**

**KLASA:601-02/22-11/01**

**URBROJ:2137-60-01-22-01**

**JAVNI POZIV ZA UPIS U DJEČJI VRTIĆ KRIŽEVCI ZA PEDAGOŠKU GODINU 2022./2023.**

Na temelju čl. 35, st.1, točke 4. Zakona o predškolskom odgoju i obrazovanju (,,NN'' br. 10/97, 107/07 i 94/13 čl. Pravilnika o upisu djece i ostvarivanju prava i obveza korisnika usluga, Dječji vrtić Križevci i Odluke Upravnog vijeća (KLASA:601-02/22-04/03; URBROJ:2137-60-01-22-03) o objavljivanju poziva za upis djece u Dječji vrtić Križevci u ped.god. 2022./2023.

Dječji vrtić Križevci će i ove godine zaprimiti Zahtjeve za upis putem on-line aplikacije e-Upisi od 07.-15.04.2022.

On-line aplikaciji za e-Upis moći će pristupiti svaki roditelj/skrbnik koji ima pristup internetu te je korisnik usluge e-Građani.

Za elektroničku predaju zahtjeva neophodno je posjedovati:

-NIAS vjerodajnicu (dovoljna je vjerodajnica niske razine sigurnosti),

-adresu elektroničke pošte (email) ili/i korisnički pretinac u sustavu e-Građani

Listu svih prihvaćenih vjerodajnica možete vidjeti ovdje <https://nias.gov.hr/Authentication/step2>

Zahtjevi za upis zaprimati će se od **7. do zaključno 15. travnja 2022**. godine (sa skeniranim prilozima kojima roditelj dokazuje osnovne i dodatne kriterije za upis, ukoliko bude potrebno), na sljedećoj poveznici (<https://vrtici.e-upisi.hr>)

Roditeljima koji nemaju mogućnost podnošenja zahtjeva elektronskim putem, Vrtić će omogućiti predaju zahtjeva u prostorijama Vrtića na adresi Matije Gupca 52, 48 260 Križevci, uz prethodnu najavu na broj 048/681-309

Roditelji koji ne posjeduju važeću vjerodajnicu za pristup e-Građani trebaju donijeti sa sobom preslike dokaza o ostvarivanju dodatnih kriterija i prednosti pri upisu utvrđenim člankom 20. Pravilnika o upisu:

* Za dijete s teškoćama u razvoju – presliku medicinske dokumentacije
* Za dijete koje živi u iznimno teškim socijalnim uvjetima i zdravstvenim prilikama – dokaz o pravu na zajamčenu minimalnu naknadu – Rješenje Centra za socijalnu skrb
* Za dijete roditelja invalida Domovinskog rata – Rješenje o utvrđivanju postojanja invaliditeta
* Za dijete roditelja s invaliditetom – nalaz i mišljenje Jedinstvenog tijela vještačenja kojem je navedena težina oštećenja zdravlja 3. i 4. stupnja ili drugi dokument koji dokazuje navedeni stupanj, kategoriju ili postotak invaliditeta
* Za dijete samohranog zaposlenog roditelja – potvrda Hrvatskog zavoda za mirovinsko osiguranje o podacima evidentiranim u matičnoj evidenciji (izdana u vrijeme trajanja upisa) i dokaz o samohranosti; rodni list djeteta, smrtni list za preminulog roditelja, potvrdu o nestanku drugog roditelja, Rješenje centra za socijalnu skrb o lišenju poslovne sposobnosti i oduzimanju roditeljske skrbi, dokument kojim se dokazuje dugotrajno liječenje ili izdržavanje kazne zatvora
* Za dijete zaposlenog roditelja iz jednoroditeljske obitelji – potvrda Hrvatskog zavoda za mirovinsko osiguranje o podacima evidentiranim u matičnoj evidenciji (izdana u vrijeme trajanja upisa) i dokaz da drugi roditelj ne živi u zajedničkom kućanstvu (presuda o razvodu braka ili izjava ovjerena kod javnog bilježnika)
* Za dijete u udomiteljskoj obitelji, bez roditelja ili bez odgovarajuće roditeljske skrbi – Rješenje, odnosno potvrda Centra za socijalnu skrb da je dijete u udomiteljskoj obitelji, bez roditelja ili odgovarajuće roditeljske skrbi
* Za dijete iz obitelji s troje ili više malodobne djece – za svako dijete mlađe od 18.god. rodni list ili izvadak iz matice rođenih ili potvrdu s podacima o rođenju djeteta
* Za dijete roditelja koji primaju doplatak za djecu – Rješenje o pravu na doplatak za djecu
* Za dijete čija su oba roditelja na redovitom školovanje – potvrda obrazovne ustanove o redovitom školovanju
* Za dijete čiji je jedan roditelj na redovitom školovanju, a drugi zaposlen – potvrda obrazovne ustanove o redovitom školovanju i potvrda Hrvatskog zavoda za mirovinsko osiguranje o podacima evidentiranim u matičnoj evidenciji (izdana u vrijeme trajanja upisa)
* Za dijete čiji je jedan roditelj zaposlen ili na redovitom školovanju, a drugi nezaposlen-potvrda o redovitom školovanju ili potvrda Hrvatskog zavoda za mirovinsko osiguranje o podacima evidentiranim u matičnoj evidenciji (izdana u vrijeme trajanja upisa)
* Napominjemo da prilikom predaje zahtjeva putem sustava e-Građani nisu potrebni osnovni dokumenti za dokazivanje činjenica (rodni list, potvrda o prebivalištu, potvrda Hrvatskog zavoda za mirovinsko osiguranje) jer sustav te podatke sam generira. Navedenu dokumentaciju donose oni roditelji koji nemaju pristup sustavu e-Građani, a kojima će u Vrtiću administratori kreirati zahtjev za upis
* Zahtjev za upis djece podnose roditelji/skrbnici za upis djece od godine dana života do polaska u školu u programe u redoviti 10-satni program
* Djeca se upisuju u vrtić i jaslice uz primjenu prednosti i bodovanja sukladno čl.16 Pravilnika o upisu djece i ostvarivanju prava i obveza korisnika usluga u Dječjem vrtiću Križevci
* Sukladno čl. 25 Pravilnika o upisu, djeca upisana slijedom Javnog poziva i rješenja o upisu djece, primaju se u Vrtić početkom godine za koju su podnijeli zahtjev za smještajem u vrtić
* Sukladno čl. 21 st. 1. Pravilnika o upisu ,,Tijekom pedagoške godine ne raspisuje se Javni poziv, iznimno ukoliko se radi o osnivanju /otvaranju novog objekta Vrtića, proširenja kapaciteta otvaranjem novih odgojnih skupina'', shodno tome, nakon dobivanja uporabne dozvole za nadograđeni dio objekta, objaviti ćemo Javni poziv za popunjavanje novih smještajnih kapaciteta.

Dječji vrtić Križevci